b'\n_START_ARTICLE_\nIgbos a Jamaica\n_START_SECTION_\nHist\xc3\xb2ria\n_START_PARAGRAPH_\nEls igbos s\xc3\xb3n els membres d\'un poble originari de la zona del Golf de Biafra, a la costa d\'\xc3\x80frica Occidental, a l\'actual Nig\xc3\xa8ria i s\xc3\xb3n un dels grups humans que van tenir m\xc3\xa9s membres que foren exportats a Jamaica com esclaus. Els ports principals des dels quals s\'exportaven foren Bonny i Calabar, dues ciutat portu\xc3\xa0ries del sud-est d\'aquest pa\xc3\xads afric\xc3\xa0. Aquests ports estaven dominats per vaixells esclavistes que arribaven de Bristol i Liverpool que portaven els esclaus fins a les col\xc3\xb2nies brit\xc3\xa0niques, entre les quals hi havia Jamaica. La majoria dels igbos foren exportats a Jamaica relativament tard, despr\xc3\xa9s de 1750. Durant el segle XVIII el comer\xc3\xa7 d\'esclaus atl\xc3\xa0ntic va veure com va cr\xc3\xa9ixer de manera exponencial el nombre d\'esclaus d\'origen igbo, que foren portats a Am\xc3\xa8rica, sobretot entre el 1790 i el 1807. Jamaica fou el segon punt de desembarcament dels esclaus d\'origen igbo despr\xc3\xa9s de Virg\xc3\xadnia, als Estats Units. Els esclaus igbos foren el grup m\xc3\xa9s nombr\xc3\xb3s dels esclaus afrojamaicans del pa\xc3\xads._NEWLINE_Els igbos foren portats sobretot a les plantacions de la banda occidental de l\'illa, sobretot a les zones del voltant de Montego Bay i de Savanna-la-Mar. Aix\xc3\xad, en l\'actualitat podem veure que la influ\xc3\xa8ncia igbo es concentra sobretot en les parr\xc3\xb2quies occidentals de l\'illa. Aquesta regi\xc3\xb3 tamb\xc3\xa9 fou testimoni de nombroses revoltes d\'esclaus que foren atribu\xc3\xafdes a gent d\'origen igbo. Per exemple, el propietari esclavista Matthew Lewis, que va estar a Jamaica entre 1815 i 1817 va estudiar com s\'organitzaven els esclaus segons la seva etnicitat i va explicar, per exemple, que quan ell "va baixar a les cases dels negres per a escoltar els eboes va presentar una den\xc3\xbanica contra un dels book-keepers ". Olaudah Equiano, un membre preeminent del moviment per l\'abolici\xc3\xb3 del comer\xc3\xa7 d\'esclaus fou un igbo que havia estat esclau que va explicar la seva hist\xc3\xb2ria i experi\xc3\xa8ncies a Am\xc3\xa8rica tant com home lliure com com a esclau i que va editar en la seva obra The Interesting Narrative of the Life of Olaudah Equiano (1789). Equiano fou "contractat" pel Dr. Charles Irving que reclutava esclaus per les seves plantacions a Jamaica i pel qual Equiano va contractar esclaus igbos que ell va anomenar "els meus compatriotes". Equiano fou \xc3\xbatil per Irving degut al seu coneixement de la llengua igbo, ja que aix\xc3\xad va poder col\xc2\xb7laborar en mantenir l\'ordre social dels esclaus igbos que tenia a Jamaica._NEWLINE_Els igbos van oferir resist\xc3\xa8ncia m\xc3\xa9s que revoltes durant l\'\xc3\xa8poca en qu\xc3\xa8 estaven sota l\'esclavitud i mantenien "regles no escrites" que els propietaris de les plantacions es van veure for\xc3\xa7ats a acatar. La cultura igbo va influenciar l\'espiritualitat jamaicana amb la introducci\xc3\xb3 de les creences m\xc3\xa0giques de l\'obeah: hist\xc3\xb2ries d\'esclaus "eboe" que havien estat obeahed per altres que havien estat documentades per propietaris de les plantacions. De totes maneres, la paraula "obeah" tamb\xc3\xa9 \xc3\xa9s utilitzada pels esclaus \xc3\xa0kans que havien arribat abans que els igbos a Jamaica. El festival Jonkonnu \xc3\xa9s una altra reminisc\xc3\xa8ncia de la influ\xc3\xa8ncia igbo i les paraules que existeixen al jamaic\xc3\xa0 patu\xc3\xa8s origin\xc3\xa0ries de la llengua igbo. A la m\xc3\xbasica dels cimarrons jamaicans hi ha can\xc3\xa7ons derivades de grups \xc3\xa8tnics espec\xc3\xadfics i en destaquen les can\xc3\xb3ns "ibo" que tenen un estil propi._NEWLINE_Els esclaus igbos consideraven el su\xc3\xafcidi com una forma de rebel\xc2\xb7li\xc3\xb3, ja que creien que era una manera per a retornar a la seva terra. En un n\xc3\xbamero del Massachusetts Magazine de 1791 s\'hi va publicar un poema antiesclavista titulat Monimba que tractava sobre una dona igbo prenyada que es va su\xc3\xafcidar en un vaixell esclavista destinat a Jamaica. El poema \xc3\xa9s un exemple de l\'estereotip dels esclaus igbos d\'Am\xc3\xa8rica. Els esclaus igbos tamb\xc3\xa9 es distingien f\xc3\xadsicament per la prevalen\xc3\xa7a dels tons groguencs de la pell que van provocar que a nivell col\xc2\xb7loquial de "eboes vermells" que era utilitzat per a descriure les persones amb tons de la pell clars i amb caracter\xc3\xadstiques africanes. Els igbos tenien mala reputaci\xc3\xb3 perqu\xc3\xa8 molts havien estat cimarrons, encara que moltes les dones igbos es van emparentar amb homes coromantees (\xc3\xa0kans) perqu\xc3\xa8 els igbos tenien el costum que les dones passaven a formar part del grup hum\xc3\xa0 dels seus fills primog\xc3\xa8nits.   _NEWLINE_L\'archival Monteith, que va n\xc3\xa9ixer amb el nom d\'Aneaso, fou un esclau igbo que fou portat a Jamaica despr\xc3\xa9s de ser enganyat per un traficant d\'esclaus africans. Anaeso va escriure un diari sobre la seva vida des que va ser segrestat a Igboland fins que es va convertir al cristianisme._NEWLINE_Despr\xc3\xa9s de l\'era de l\'esclavitud, els igbos tamb\xc3\xa9 van continuar arribant a Jamaica com a servents contractats entre el 1840 i el 1864 al mateix temps que servents kongos i nagos (iorubes). Des del segle XIX la majoria dels afrojamaicans han estat assimilats en la societat jamaicana en general i les comunitats \xc3\xa8tniques han perdut pres\xc3\xa8ncia al pa\xc3\xads.\n_START_SECTION_\nCultura\n_START_PARAGRAPH_\nEls tambors ibo o eboe s\xc3\xb3n un dels elements culturals m\xc3\xa9s destacats de Jamaica que s\xc3\xb3n importants en la seva m\xc3\xbasica. La gastronomia jamaicana tamb\xc3\xa9 t\xc3\xa9 influ\xc3\xa8ncies igbos, per exemple, la paraula igbo "mba" que significa "arrel de nyam" s\'utilitza per a descriure un tipus de nyam que a Jamaica \xc3\xa9s anomenat "himba". Els esclaus igbos i \xc3\xa0kans influenciaren la cultura de l\'alcohol, ells l\'utilitzaven en els rituals i les libacions. A Igboland i a la Costa de l\'Or s\'utilitzava el vi de palma i a Jamaica es va substituir pel ron degut a l\'abs\xc3\xa8ncia d\'aquest producte. Jonkonnu \xc3\xa9s una desfilada que feien moltes nacions \xc3\xadndies occidentals i que ha estat atribu\xc3\xafda a "Njoku Ji" (culte a l\'esperit del nyam), Onkonko i Ekpe dels igbos. Aquesta festa s\'assembla molt a les mascarades t\xc3\xadpiques dels kalabaris i els igbos._NEWLINE_Molts dels manierismes i gestos jamaicans tenen un origen afric\xc3\xa0, concretament igbo. Hi ha exemples evidents en les influ\xc3\xa8ncies de la llengua igbo en el jamaic\xc3\xa0 patu\xc3\xa8s com la paraula "sucking-teeth", que prov\xc3\xa9 de la forma igbo "ima-osu" o "imu oso" i "cutting eye", que prov\xc3\xa9 de l\'igbo "iro anya. Tamb\xc3\xa9 s\'ha suggerit que foren els igbos qui van introduir la comunicaci\xc3\xb3 a trav\xc3\xa9s del moviment dels ulls.\n_START_SECTION_\nLlengua\n_START_PARAGRAPH_\nEl jamaic\xc3\xa0 patu\xc3\xa8s ha incorporat molt l\xc3\xa8xic igbo. Moltes d\'aquestes paraules foren afegides al patu\xc3\xa8s quan es va restringir als esclaus que parlessin les seves pr\xc3\xb2pies lleng\xc3\xbces. Moltes d\'aquestes paraules igbos encara existeixen a la llengua vern\xc3\xa0cula de Jamaica, que t\xc3\xa9 paraules com "unu" (vosaltres), "di" (ser) i "okra" (un vegetal), entre d\'altres.\n_START_SECTION_\nProverbis\n_START_PARAGRAPH_\nIlu, en igbo, significa, proverbis. Aquests s\xc3\xb3n una part molt important de la llengua igbo i han perviscut a Jamaica fins a l\'actualitat.\n_START_SECTION_\nReligi\xc3\xb3\n_START_PARAGRAPH_\nL\'obeah \xc3\xa9s un sistema de creences basat en la m\xc3\xa0gia i la bruixeria que t\xc3\xa9 la font a l\'\xc3\x80frica Occidental. Segons la base de dades de l\'Institut W. E. B. Du Bois l\'obeah pot ser tra\xc3\xa7at des de les tradicions "dibia" o "obia" (en igbo: doctor) igbos. Alguns especialistes de l\'Obia (o Obea) s\xc3\xb3n coneguts com a Ndi Obia (en igbo: gent ogia) i practicaven les mateixes activitats que els homes i dones obeah del carib com predir el futur i fabricar encanteris. A la mitologia jamaicana, el "Riu Mumma" est\xc3\xa0 relacinonat amb l\'oya dels iorubes i l\'uhamiri/Idemili dels igbos._NEWLINE_Entre les creences igbos hi havia la idea que els africans podien volar de retorn a \xc3\x80frica. Aix\xc3\xb2 va ser reportat per europeus que van viure o visitar Jamaica, que els havien explicat que els esclaus igbos creien que podrien retornar a la seva terra despr\xc3\xa9s de la mort.'